Blatvartesik

Blatvartesik tir kotavexa sanegayana bak 2023.

 Jonkafa kobara 
Blatvartesik va blat varter. Va galera trumar, rojuson va sin gu wivgus sulem is katcafa akola. Va warzeks ke blatak warolar aze doler : i va kolt is sebeka is gazafa vayna... Remi tanda poke blataktum dun zavzagir. 

 Koe blatak 
Baroya blatinda koe blatak krulded ise tigid.

 Nendase vage 
Ta viunsura va blatak, blatvartesik va aptafa dirja tiskir. Gu puilera nendar. Dirja tir batakafa kiren orikafa uka va blat sonyater. Viele blatvartesik va blat fenkur, pune va vikizesiki zanudar. Vikiz va blat funer nume jupar da in me di dilfur.

 Warolara va kolt 
Moi vikizara, blatvartesik va xuteem dimnarir aze va sebeka tazukasa va ladiva deswar. Xuta ko divoksesiko zo rundad. Bat foalk va kolt div ladiva traspusir.
Radimi espara va kolt, blatopik kofurutsar.

 Dodelablatya 
Dodelablatva imwada warolad. Sinafa yorda sotir sinkara va toka is gazablatya.

 Trogarn 
 Gazablatya : Ant gazablatya sokatoar : va vieleon loon 2000 ato.
 Blatye : Blatye va nazbalka anton sozanudar.
 Vikizasiki
 Xuta kum inta
 Ladiva kum sebeka
 Kolt

 Lingeks va blatvartesik 
 Blatvartesik ( 1885 ): trutca ke Isaak Levitan rossiaf lingesik.

 Xantaza 
 (avk) Kotavexa n° 11, dene Europalingua.eu 
__NOEDITSECTION__
Blatvartesik
Blatvartesik
Blatvartesik